**Ea**

*Casian Maftei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ea

a lăsat urme adânci în mine,

de parcă ar fi încrustat cu cuțitul,

scoarța unui fag...

Cei care trec pe alături mă privesc,

și citesc:

iubire abstractă...

ca acele tablouri pe care,

deși nu știu ce reprezintă, uimit,

constați că unii plătesc enorm de mult,

numai să le aibă.

ea mi-a arătat că îi sunt drag, și,

într-un fel,

îmi mulțumea pentru că o înțeleg;

pentru că o ajut,

și pentru că îi dau voie,

din când în când,

să se joace cu mine, știi?...

ca în copilărie:

Hai la groapa cu furnici,

Ba-i aici, ba nu-i aici...

cum aș putea să o urăsc?

ea este bună,

e ca o jucărie... Cu ea se joacă copiii,

cățeii

se joacă cu ea;

pantofii, și sondele, și bărbații,

se joacă cu ea...

Numai mama sa nu se poate juca,

pentru că ea este

oarbă.

Cred că am să mai fumez o țigară.

better lucky dado,

cum zicea un italiano bătrân.

simt o lehamite,

și aș vrea să mor...